Igen, Ön egyszerűen megoszthatja másokkal a BMW Digitális kulcs vagy a BMW Digitális Plus eszközt, feljogosítva ezzel őket arra, hogy használják a BMW-jét.* Amennyiben az okostelefonjára telepített My BMW appon keresztül létrehoz egy főkulcsot, akár öt személyt is meghívhat, hogy használják a BMW Digitális kulcsot. A digitális kulcs telepítéséhez a meghívottaknak kompatibilis okostelefonra van szükségük, viszont nem kell feltétlenül rendelkezniük BMW ID-val és a My BMW applikációval. Amint a meghívott személy elfogadta a BMW Digitális kulcsot, az eszköz máris használatra kész. A meghívásokat Ön bármikor visszavonhatja a jármű központi kijelzőjén vagy a My BMW appban. Ezt úgy teheti meg, hogy a kívánt személyeket az okostelefonon kitörli a használatra jogosultak listájából. Ha a törlés a jármű menüjében történik, az illető személy BMW Digitális kulcsa azonnal deaktivált státuszba kerül. Amennyiben a törlés az okostelefonon keresztül zajlik, a meghívott személy BMW Digitális kulcsa egészen addig aktív marad, ameddig a járművet egy másik kulccsal ki nem nyitják. Ha úgy kívánja, a BMW Digitális kulcs használatára feljogosított személyek esetében korlátozhatja a lehívható teljesítményt és az elérhető maximális sebességet. Mint a főkulcs birtokosa, Ön kényelmesen viheti át a digitális kulcsot egy új okostelefonra. Az átvitel ebben az esetben nem érinti a meghívott személyek jogosultságát. Amennyiben a meghívott személy szerez be új készüléket, szükség van a főkulcs tulajdonosától származó újbóli meghívóra. *A BMW Digitális kulcs más személyekkel való megosztása egyelőre csak Apple iPhone készülékekkel lehetséges.